IL. 
Om Perithous mediator og Omalus auratus. 
Af » 
Hermann Borries. 
Perithous mediator F. er en hyppigt forekommmende Snylter 
hos Pemphredon-Arterne lugubris; lethifer og unicolor. 
Hunhvepsen træffes paa gammelt Træ og udgaaede Grene eller 
Plantestængler, hvori de nævnte Pemphredon-Arters Reder findes. 
Paa saadanne Localiteter har jeg ofte haft Lejlighed til at iagttage 
den, naar den med 'sin lange Braad borer ind i Træet, for at 
anbringe sine Æg paa de indenfor liggende Pemphredon-Larver. 
Først opsøger den med Antennerne, der ere i uafbrudt livlig 
Bevægelse, et Sted paa Træet, indenfor hvilket der hviler en Larve 
i Reden. Naar den har fundet et saadant, strækker den sine Ben, 
af hvilke Bagbenene ere særlig lange, bøjer derpaa den langstrakte, 
smalle Bagkrop — med den indtil 16%" lange Braad — ind under 
Bugen, og idet den derpaa atter strækker Bagkroppen lige ret 
ud, bliver Braaden liggende langs hen under Bugsiden, støttet 
— ligesom i en Rende — mellem de tæt siddende Hofter og i 
den særlig dybe Fure, som findes i Midtlinien af Mesosternum. — 
Hele Kroppen ligger nu i en ret Linie, som danner en Vinkel med 
Underlaget, hvorpaa Hvepsen staar, idet Kroppen hæver sig skraat 
opefter, saaledes at Hovedet er lavest, Bagkropspidsen højst. Kun 
de sidste Bagkropsringe, som indeslutte Muskulaturen, der styrer 
og bevæger den meget bøjelige og haarfine Braad, ere bøjede 
krogformigt nedad. 
